## Zakon o izmjenama i dopunama Zakona o ugostiteljskoj i turističkoj djelatnosti

### NN 16/1990 (24.4.1990.), Zakon o izmjenama i dopunama Zakona o ugostiteljskoj i turističkoj djelatnosti

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o izmjenama i dopunama Zakona o ugostiteljskoj i turističkoj djelatnosti

Proglašava se Zakon o izmjenama i dopunama Zakona o ugostiteljskoj i
turističkoj djelatnosti, što ga je Sabor Socijalističke Republike Hrvatske
donio na sjednici Vijeća udruženog rada 11. travnja 1990. i na sjednici
Vijeća općina 12. travnja 1990. godine

Klasa: 011-01/90-01/24

Urbroj : 71-90-1

Zagreb, 13. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o izmjenama i dopunama Zakona o ugostiteljskoj i turističkoj djelatnosti

Član 1.

U Zakonu o ugostiteljskoj i turističkoj djelatnosti ("Narodne novine",
br. 28/88) u članu 2. u stavu 2. iza riječi "domovi" briše se
slovo "i", te stavlja zarez, a iza riječi "društvene organizacije"
dodaju se riječi "i udruženja građana", a riječi "specijalizirane
za odmor i rekreaciju djece i omladine" brišu se.

Član 2.

U članu 46. u stavu 1. riječi "po programu koji utvrđuje Republička
komora" zamjenjuju se riječima "po propisanom programu".

Član 3.

U članu 61. u stavu 2. riječi "i ako je samostalnom ugostitelju
pravomoćnom presudom ili rješenjem o prekršaju izrečena mjera sigurnosti
ili zaštitna mjera zabrane obavljanja ugostiteljske djelatnosti kao"
brišu se.

Član 4.

U članu 92. u stavu 3. iza riječi "razvrstavaju se u" dodaju
se riječi "vrste i".

U stavu 4. riječi "kategorizaciju luka nautičkog turizma i kategorizaciju
plovnih objekata" zamjenjuju se riječima "Vrste i kategorije
luka nautičkog turizma i plovnih objekata", a riječi "prethodnu
suglasnost" zamjenjuju se riječju "mišljenje".

Član 5.

U članu 94. iza riječi "turističku djelatnost" briše se dvotočka
i dodaju se riječi "iz člana 88. ovoga zakona" i stavlja točka,
a riječi "organiziranja i posredovanja u organiziranju odmora u zemlji;
organiziranja i posredovanja u organiziranju turističkih putovanja i izleta
u zemlji; posredovanja u prodaji ugostiteljskih i drugih turističkih usluga
u zemlji", brišu se.

Član 6.

U članu 97. u stavu 1. u točki 8. iza riječi "turističke djelatnosti"
dodaju se riječi "kao i propisanim minimumom sredstava za obavljanje
turističke djelatnosti".

Član 7.

U članu 102. dodaje se stav 2. koji glasi:

"2. Minimum sredstava za obavljanje turističke djelatnosti, kojima
mora raspolagati samostalni turistički posrednik, propisuje Izvršno vijeće
Sabora."

Član 8.

U članu 144. u stavu 1. riječi "svoje" brišu se.

Član 9.

U članu 147. riječi "prethodnu suglasnost" zamjenjuju se riječju
"mišljenje".

Član 10.

Član 148. do 151. brišu se.

Član 11.

U članu 152. u stavu 1. iza točke 3. dodaju se dvije nove točke koje
glase:

"4. voditi evidenciju gostiju,

5. za svaku izvršenu uslugu gostu izdati račun s brojem i zadržati kopiju
tog računa najmanje 30 dana,".

Dosadašnja točka 4. postaje točka 6.

Stav 2. mijenja se i glasi:

"Oblik obrasca, sadržaj podataka i način vođenja obrasca odnosno
evidencije iz stava 1. točke 1. i 4. ovoga člana kao i način isticanja
naziva i znakova usluga iz stava 1. točke 3. ovoga člana, propisuje republički
organ uprave nadležan za poslove turizma."

Stav 3. mijenja se i glasi:

Riječi "izvan svojih stanova odnosno stambenih zgrada", zamjenjuju
se riječima "na javnim mjestima (kolodvorima, trgovima, brodskim pristaništima,
plažama, pred recepcijama ugostiteljskih i turističkih objekata i slično)
izuzev putem organiziranih oblika i sredstava ekonomske propagande i promotivnih
aktivnosti."

Član 12.

Član 157. briše se.

Član 13.

U članu 158. broj "150" i zarez iza ovoga broja brišu se.

Član 14.

U članu 159. stav 4. briše se.

Član 15.

U članu 167. u stavu 1. i članu 173. u stavu 2. riječi "prethodnu
suglasnost" zamjenjuju se riječju "mišljenje".

Član 16.

Član 175, 176. i 177. brišu se.

Član 17.

U članu 178. u stavu 1. iza točke 3. dodaje se nova točka 4. koja glasi:

"4. Za svaku izvršenu uslugu gostu izdati račun s brojem i zadržati
kopiju najmanje 30 dana,".

Dosadašnja točka 4. postaje točka 5.

Stav 4. briše se.

U dosadašnjem stavu 5. koji postaje stav 4. riječi "izvan plovnog
objekta" zamjenjuju se riječima "na javnim mjestima (kolativorima,
trgovima. pred recepcijama ugostiteljskih i turističkih objekata i sl.),
izuzev putem organiziranih oblika i sredstava ekonomske propagande i promotivnih
aktivnosti.

Član 18.

U članu 179. stav 1. briše se.

Član 19.

U članu 180. iza stava 2. dodaje se novi stav koji glasi: "Ako
ugostiteljska ili turistička organizacija, turističko društvo, udruženje
građana ili druge organizacije odnosno organ obavlja ugostiteljsku ili
turističku djelatnost odnosno pruža pojedine ugostiteljske ili turističke
usluge suprotno odredbama ovoga zakona i propisa donijetih na osnovi njega,
nadležni organ turističke inspekcije donijet će rješenje kojim će zabraniti
obavljanje te djelatnosti odnosno pružanje tih usluga."

Član 20.

U članu 185. u stavu 1. brišu se točke 10. do 15.

Član 21.

U članu 192. točka 6. mijenja se i glasi:

"6. ako ne raspolaže propisanim minimumom sredstava za obavljanje
turističke djelatnosti, ili ako poslovna prostorija ili oprema njegovog
turističkog biroa ne odgovara propisima o minimalnim tehničkim uvjetima
i o potrebnoj opremi za obavljanje turističke djelatnosti (član 102),".

Član 22.

U članu 195. u stavu 2. točke 2, 3, 4, 5. i 9. brišu se.

Dosadašnje točke 6, 7, 8, 10. i 11. postaju točke 2, 3, 4, 5. i 6. U
dosadašnjoj točki 10, koja postaje točka 5. iza riječi "propisani
znak" dodaju se riječi "ili ako ne vodi evidenciju gostiju kojima
pruža usluge", a riječi "izvan svojeg stana odnosno stambene
zgrade" zamjenjuju se riječima "na javnim mjestima (kolodvorima,
trgovima, brodskim pristaništima, plažama, pred recepcijama ugostiteljskih
i turističkih objekata, i sl.)."

Član 23.

U članu 196. u stavu 1. u točki 4. riječi "van plovnog objekta"
zamjenjuju se riječima "na javnim mjestima".

U točki 5. riječi "ako pruža usluge iz člana 144. ovoga zakona
ili" brišu se.

Dosadašnje točke 2. i 3. postaju točke 1. i 2.

Član 24.

U članu 198. točka 2. mijenja se i glasi:

"2. građanin koji pruža usluge iz člana 144. ovoga zakona ako za
svaku izvršenu uslugu gostu ne izda račun s brojem ili ako ne zadrži kopiju
računa najmanje 30 dana (član 152. stav 1. točka 5),".

Točka 4. mijenja se i glasi:

"4. građanin koji na plovnom objektu pruža usluge iz člana 179.
ovoga zakona ako za svaku izvršenu uslugu gostu ne izda račun s brojem
ili ako ne zadrži kopiju računa najmanje 30 dana (član 178. stav 1. točka
4)".

Član 25.

U članu 200. u stavu 5. riječi "člana 195. stava 2. točke 2, 3,
4, 7. i 9." zamjenjuju se riječima "člana 195. stava 2. točke
2.".

Stav 6. briše se

Član 26.

U članu 209. stav 1. i član 210. brišu se.

Član 27.

U članu 213. u stavu 1. riječi "člana 150. stava 4." i riječi
člana 176. stava 4. brišu se.

Stav 3. briše se.

Član 28.

Ovaj zakon stupa na snagu osmoga dana nakon objave u "Narodnim
novinama".

Broj: 334-01/89-01/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v.r.**

Predsjednik Vijeća općina

**mr Mirko Šetina, v. r.**

Zakon, NN 16/1990-276